দুর্নীতির বিরুদ্ধে একটি কার্যকর ও টেকসই সামাজিক আন্দোলন গড়ে তুলতে ট্রান্সপারেন্সি ইন্টারন্যাশনাল বাংলাদেশ (টিআইবি) ১৯৯৬ সাল থেকে কাজ করছে। এ উদ্দেশ্য অর্জনে টিআইবি জাতীয় ও স্থানীয় পর্যায়ে গবেষণা এবং অ্যাডভোকেসির পাশাপাশি অংশীজনের সক্ষমতা এবং দুর্নীতিবিরোধী সামাজিক আন্দোলনে নাগরিক সম্পৃক্ততা বৃদ্ধির কার্যক্রম চালিয়ে যাচ্ছে। টিআইবি’র দীর্ঘ বাইশ বছরের সামগ্রিক কার্যক্রমে এবং বিভিন্ন অর্জনের সহযাত্রী হিসেবে গণমাধ্যম অত্যন্ত গুরুত্বপূর্ণ ভূমিকা পালন করে চলেছে। দুর্নীতিবিরোধী বিভিন্ন কার্যক্রম সম্পাদনের ক্ষেত্রে গণমাধ্যমের সক্ষমতা বৃদ্ধিতে টিআইবি ১৯৯৯ সাল থেকে প্রতি বছর অনুসন্ধানী সাংবাদিকতা পুরস্কার ও ফেলোশিপ সহ জাতীয় এবং স্থানীয় পর্যায়ে যোগাযোগ ও গণমাধ্যমকর্মীদের সক্ষমতা বৃদ্ধিতে বিভিন্ন কার্যক্রম আয়োজন করে আসছে। এখানে ক্লিক করুন।